VALTIOVARAINMINISTERIÖ	VM  166:09/2003  		
	Hallinnon kehittämisosasto			
	VAHTI	14.6.2004		

Jakelussa mainituille

TUNNISTAMINEN JA KÄYTTÖVALTUUSHALLINTO- TYÖRYHMÄN ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän kehittämään ja yhteensovittamaan sähköiseen tunnistamiseen ja käyttövaltuushallintoon liittyvää kehitystyötä.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus. VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. Laajaan ohjelmaan sisältyy 28 kehittämiskohdetta ja tunnistaminen ja käyttövaltuushallinto- työryhmän toiminta ja tehtävät ovat tärkeä osa kehitysohjelmaa.

Toimikausi
14.6.2004 – 30.10.2005
	
 Tunnistaminen ja käyttövaltuushallinto – työryhmän tavoitteet ja tehtäväalueet

Työryhmän  tavoitteena on tehostaa, kehittää ja yhteensovittaa hallinnon toimijoiden toimintaa sähköisessä tunnistamisessa ja käyttövaltuushallinnossa. Työryhmän tehtäviä on kuvattu kehitysohjelman kohdassa 5.3.3. Työryhmän tehtäväalueita ovat:

•	varmenteiden  ja hakemistojen hyödyntäminen tunnistuksessa ja käyttövaltuushallinnassa
•	ohjeen laatiminen modulaarisesta käyttöoikeushallinnasta
•	hallinnon varmennepolitiikan valmistelu ja suositukset eri varmenteiden käytöstä
•	työntekijöiden tunnistamisen kehittäminen virkakorttihankkeiden kokemusten pohjalta
•	luoda hyvä käyttöoikeuksien hallintatapa erikseen ulkoisille ja sisäisille käyttäjille 
•	luokitella järjestelmätyypit eri tunnistustapojen mukaan (mm. vahvaa tunnistusta vaativiin, salasanatunnistukseen tai vastaavaan, TUPAS-tunnistusta hyödyntäviin ja ei-tunnistusta vaativiin) 
•	ohjeistaa, miten järjestelmätoimittajat voisivat kehittää tunnistusta 
•	ohjeistaa, miten vahva tunnistus teknisesti toteutetaan valtionhallinnossa yleisimmin käytössä olevissa käyttöjärjestelmissä 
•	valmistella esitys yhteishankkeeksi, jossa TUPAS- ja/tai laatuvarmenteisiin perustuva -tunnistus joko toteutetaan organisaatioiden järjestelmiin tai  kilpailutuksella, jossa etsitään ko. palvelun tarjoaja. 

Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
		atk-päällikkö Eeva Björklund, Ilmailulaitos

Jäsenet:
erityisasiantuntija Maijaliisa Aho, Terveydenhuollon oikeusturvakeskus 
                     erikoissuunnittelija Sirpa Astala, ulkoministeriö
                      projektipäällikkö Ralf Ekebom, sosiaali- ja terveysministeriö
tietohallintopäällikkö Heikki Haukirauma, työministeriö
ylitarkastaja Risto Heinonen, Tietosuojavaltuutetun toimisto
erityisasiantuntija Juhani Huhanantti, Verohallitus
tietoturvallisuuspäällikkö Kalevi Hyytiä, Pääesikunta
tietoverkkoasiantuntija Martti Jokipii, Tampereen tekninen yliopisto
järjestelmäsuunnittelija Timo Järvensivu, Tampereen tekninen yliopisto
atk-ylläpitäjä Kimmo Kasslin, Teknillinen korkeakoulu
		tietoturvallisuuspäällikkö Pirkko Kilpeläinen, Ilmatieteen laitos
tietoturvapäällikkö Erja Kinnunen, Ajoneuvohallintokeskus
		tietohallintopäällikkö Kaarlo Korvola, sisäministeriö
		pääsuunnittelija Juha Mäkinen, maa- ja metsätalousministeriö/ Tike
		atk-suunnittelija Esa Moisio, oikeusministeriö
		erikoissuunnittelija Maarit Puhto, Stakes
		Sari Rinta-Jaskari, Länsi-Suomen  verovirasto
		järjestelmäasiantuntija Seppo Riihimäki, valtiovarainministeriö
		projektipäällikkö Olli-Pekka Rissanen, valtiovarainministeriö
		projektipäällikkö Kimmo Rousku, Stakes
		atk-ylläpitäjä Antti Tikkanen, Teknillinen korkeakoulu 
		
Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. Puolustushallinnon edustus nimetään mahdollisimman pian.

	Sihteeritehtävät:
Työryhmä valitsee keskuudestaan sihteerin tai sihteerit.

Kustannukset

Työryhmän tarvitsemat  asiantuntijapalvelut maksetaan momentilta 28.80.20. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:	Työryhmässa edustetut organisaatiot, Työryhmän puheenjohtaja ja jäsenet, VAHTI